cyanic-selkie/wikianc huggingface dataset:
হিন্দু জ্যোতিষশাস্ত্র
হিন্দু জ্যোতিষশাস্ত্র বা ভারতীয় জ্যোতিষশাস্ত্র বা জ্যোতিষ বা জ্যোতিষ্য এবং অতি সম্প্রতি বৈদিক জ্যোতিষ, হল জ্যোতিষশাস্ত্রের ঐতিহ্যবাহী হিন্দু পদ্ধতি, এবং  এটি হিন্দুধর্মের ছয়টি সহায়ক শাখার মধ্যে একটি যা বেদ অধ্যয়নের সাথে যুক্ত।
বেদাঙ্গ জ্যোতিষশাস্ত্র হল বেদের মধ্যে জ্যোতির্বিদ্যা সম্পর্কিত প্রাচীনতম গ্রন্থগুলির মধ্যে একটি।   কিছু পণ্ডিত বিশ্বাস করেন যে ভারতীয় উপমহাদেশে চর্চা করা রাশির জ্যোতিষশাস্ত্র হেলেনিস্টিক প্রভাব থেকে এসেছে। যাইহোক, এটি তীব্র বিতর্কের বিষয়, এবং অন্যান্য পণ্ডিতরা বিশ্বাস করেন যে এটি  স্বাধীনভাবে বিকশিত হয়েছিল, যদিও এটি গ্রীক জ্যোতিষশাস্ত্রের সাথে যোগাযোগ করতে পারে।
২০০১ সালে অন্ধ্রপ্রদেশ উচ্চ আদালতের রায়ের পরে যা জ্যোতিষশাস্ত্রের পক্ষে ছিল, কিছু ভারতীয় বিশ্ববিদ্যালয় এখন হিন্দু জ্যোতিষশাস্ত্রে উন্নত ডিগ্রি প্রদান করে। ডাঃ নাগেশ রাজোপাধ্যায় এবং জ্যোতিষ গবেষক প্রকাশ ঘাটপান্ডে দ্বারা পরিচালিত পরিসংখ্যানগত গবেষণায় দেখা গেছে যে তারা জ্যোতিষশাস্ত্রের যে মৌলিক নীতিগুলি পরীক্ষা করেছেন তার কোনোটিই এর পূর্বাভাসযোগ্যতার ক্ষেত্রে বৈধ ছিল না। তারা বলেছিল যে এটি মুদ্রা নিক্ষেপের মতো খাঁটি সুযোগের চেয়ে ভাল নয়। বৈজ্ঞানিক ঐক্যমত হল যে জ্যোতিষশাস্ত্র হল ছদ্মবিজ্ঞান।
ব্যুৎপত্তি
মনিয়ার-উইলিয়ামস বলেন, জ্যোতিষশাস্ত্র শব্দের মূলে জ্যোতিষ রয়েছে, যার অর্থ আলো, যেমন সূর্য বা চাঁদ বা স্বর্গীয় দেহ। জ্যোতিষ শব্দটি জ্যোতির্বিদ্যা, জ্যোতিষশাস্ত্র ও জ্যোতির্বিজ্ঞানের দেহের গতিবিধি ব্যবহার করে সময় রাখার বিজ্ঞানের অধ্যয়ন অন্তর্ভুক্ত করে। এটির লক্ষ্য ছিল সময় রাখা, পঞ্জিকা বজায় রাখা এবং বৈদিক আচার অনুষ্ঠানের জন্য শুভ সময়ের ভবিষ্যদ্বাণী করা।
বাসিত আলী
বাসিত আলী (জন্ম: ১৩ ডিসেম্বর, ১৯৭০) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৮৫-৮৬ মৌসুম থেকে ১৯৯৭-৯৮ মৌসুম পর্যন্ত বাসিত আলীর প্রথম-শ্রেণীর খেলোয়াড়ী জীবন চলমান ছিল। কিশোরদের ক্রিকেটে বেশ সফলতার স্বাক্ষর রাখেন। এক পর্যায়ে তিনি করাচির আঞ্চলিক লীগের এক মৌসুমে সর্বাধিক শতরান করার রেকর্ড গড়েছিলেন।
২২ বছর বয়সে আন্তর্জাতিক ক্রিকেটে প্রথমবারের মতো অংশগ্রহণের পর থেকেই কিংবদন্তীতুল্য ব্যাটসম্যান জাভেদ মিয়াঁদাদের সাথে ব্যাটিংয়ের ধরন ও হাবভাবে অনেকাংশেই তাকে তুলনায় আনা হতো। বলের সাথে তাল মিলিয়ে কভার কিংবা পয়েন্ট অঞ্চলে ঠেলে রান সংগ্রহে তৎপর হতেন। দর্শনীয়তার সাথে নির্ভিকচিত্তে দ্রুত গতির বলগুলোকে হুক কিংবা পুলের মার মারতেন। ক্যারিবীয় দ্বীপপুঞ্জে সুন্দর খেলার পর পাতানো খেলার সাথে জড়িত থাকার দায়ে অভিযুক্ত হন।
ডানহাতি ব্যাটসম্যান বাসিত আলী পরিসংখ্যানগতভাবে টেস্ট ব্যাটিং গড়ের তুলনায় অপ্রত্যাশিতভাবে ওডিআই গড়ে নিজেকে এগিয়ে রেখেছেন। কভার ও পয়েন্ট অঞ্চলেই অধিক দক্ষতা প্রদর্শন করেছেন তিনি। এছাড়াও, ফাস্ট বোলারদের বিপক্ষে হুক ও পুল খেলতে পারতেন ভীতিহীন অবস্থায়।
আন্তর্জাতিক ক্রিকেট
সমগ্র খেলোয়াড়ী জীবনে ঊনিশটি টেস্ট ও পঞ্চাশটি একদিনের আন্তর্জাতিকে অংশগ্রহণ করেছেন বাসিত আলী। ১৬ এপ্রিল, ১৯৯৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
মার্চ, ১৯৯৩ সালে ক্যারিবীয় দ্বীপপুঞ্জ গমনার্থে তাকে পাকিস্তান দলে রাখা হয়। এ সফরে ওডিআই ও টেস্ট ক্রিকেটে অংশ নেন তিনি। ১৯ টেস্টে অংশ নিলেও তিনি মাত্র একটি শতরানের সন্ধান পেয়েছেন। ১৯৯৩-৯৪ মৌসুমে শারজায় ওয়েস্ট ইন্ডিজের বিপক্ষে বেশ ভালো খেলেন ও তারপর একই মৌসুমে নিউজিল্যান্ডের মাটিতে একমাত্র শতরানের সন্ধান পেয়েছিলেন।
পাকিস্তানের একদিনের দলে তিন বছর নিয়মিতভাবে ঝুঁকিপূর্ণ ব্যাটিং চলমান ছিল। আক্রমণাত্মক ব্যাটিংয়ের অধিকারী ছিলেন। ১৯৯০-এর দশকের মাঝামাঝি সময় জুড়ে পাকিস্তানের ওডিআই দলের নিয়মিত সদস্য ছিলেন। নভেম্বর, ১৯৯৩ সালে একদিনের আন্তর্জাতিক ক্রিকেটের ইতিহাসের দ্বিতীয় দ্রুততম শতক হাঁকান। শারজায় ওয়েস্ট ইন্ডিজের বিপক্ষে তিন অঙ্কের কোটা স্পর্শকালে তাকে ৬৭ বল খরচ করতে হয়েছিল। মোহাম্মদ আজহারউদ্দীনের ৬২ বলের রেকর্ডের চেয়ে ৫ বল বেশি খেলেন। খেলায় তিনি ১২৭ রানে অপরাজিত ছিলেন ও ওয়াকার ইউনুস দলের ভারপ্রাপ্ত অধিনায়কের দায়িত্ব পালন করেন।
২১ জুন
এ দিন সূর্য কর্কটক্রান্তি রেখায় খাড়াভাবে কিরণ দেয়। ফলে এ দিনে উত্তর গোলার্ধে সবচেয়ে বড় দিন ও ছোট রাত এবং দক্ষিণ গোলার্ধে সবচেয়ে ছোট দিন ও বড় রাত।
ক্রিস টাভারে
ক্রিস্টোফার জেমস টাভারে (Chris Tavaré; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন ‘টেভ’ ডাকনামে পরিচিত ক্রিস টাভারে।
অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তার খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন।
খেলোয়াড়ী জীবন
২০১২ সালে টাভারের রান সংগ্রহের বিষয়ে অ্যালেক্স ম্যাসি মন্তব্য করেন যে, প্রকৃতপক্ষে আত্মরক্ষার অবস্থা না থাকা স্বত্ত্বেও তিনি বল আটকাতেন। ২৫ টেস্টে অংশগ্রহণের পর ১৯৮৪ সালে শ্রীলঙ্কার বিপক্ষে সময়ক্ষেপণের ১৪ রান সংগ্রহ করায় দল থেকে বাদ পড়েন। ১৯৮৯ সালে পুনরায় দলে খেলার জন্য ডাক পান ও অস্ট্রেলিয়ার বিপক্ষে টেস্ট খেলায় অংশ নেন তিনি।
কাউন্টি ক্রিকেটে অংশগ্রহণ
কেন্ট দলে তিন বছর অধিনায়কের দায়িত্বে ছিলেন। ১৯৮৬ সালে ক্রিস কাউড্রে’র স্থলাভিষিক্ত হন তিনি। ১৯৮৮ সালে আর্থিক সুবিধাগ্রহণের খেলায় অংশ নেন। এরপর ১৯৮৯ সালে সমারসেটে চলে যান ও অধিনায়কের দায়িত্বভার গ্রহণ করেন।
অবসর
খেলোয়াড়ী জীবন থেকে অবসর নেয়ার পর সেভেনোক্স স্কুলের প্রাক্তন শিক্ষার্থী ক্রিস টাভারে জীববিদ্যার শিক্ষক হিসেবে কাজ করছেন। বিশিষ্ট কৌতুক অভিনেতা জিম টাভারে সম্পর্কে তার কাকাতো ভাই।
জাগির কাউর
বিবি জাগির কাউর প্রথম নারী যিনি দ্বিতীয়বারের মত শিরোমণি গুরুদুয়ারা প্রবন্ধক কমিটির সভাপতি নির্বাচিত হয়েছিলেন। শিরোমণি গুরুদুয়ারা প্রবন্ধক কমিটি হল এমন একটি সংগঠন, যেটি শিখদের ঐতিহাসিক ধর্মীয় স্থাপনাগুলো সংরক্ষণের পাশাপাশি বিভিন্ন শিক্ষা প্রতিষ্ঠানও পরিচালনা করে থাকে। সংস্থাটির কার্যক্রম ভারতের ভারতের রাজ্যসমূহ ও কেন্দ্রশাসিত অঞ্চলসমূহ, যেমন পাঞ্জাব, হরিয়াণা, হিমাচল প্রদেশ, কেন্দ্রশাসিত অঞ্চল চণ্ডীগড় জুড়ে বিস্তৃত।
জন্ম
১৯৫৪ সালের অক্টোবর মাসের ১৫ তারিখে পাঞ্জাব প্রদেশের জলন্ধর জেলার ভাতনুরা লুবনা গ্রামে তিনি জন্মগ্রহণ করেন।
রাজনৈতিক জীবন
তিনি রাজনীতিতে আসার পূর্বে স্থানীয় একটি শিক্ষা প্রতিষ্ঠানে গণিতের শিক্ষক ছিলেন। ১৯৯৫ সালে ভারতের পাঞ্জাব রাজ্যের শিখ ধর্মভিত্তিক রাজনৈতিক দল শিরোমণি অকালী দলে যোগদান করেন। দলটির পাঞ্জাব প্রদেশে শক্ত ভিত্তি রয়েছে। রাজনীতিতে খুব দ্রুতই উপরের দিকে উঠতে থাকেন তিনি। অল্পদিনের মাঝেই দলের কার্যনির্বাহী কমিটির সদস্য নির্বাচিত হন তিনি। ১৯৯৭ সালে পাঞ্জাব বিধানসভার কাপুরথালা জেলার ভোলাথ আসন থেকে তিনি নির্বাচিত হন। সে বছর পাঞ্জাব প্রদেশে শিরোমণি অকালী দল সরকার গঠন করেন, প্রাদেশিক সরকারের মন্ত্রিসভাতে তিনি যুক্ত হন। তিনি পাঞ্জাবের পর্যটন ও সংস্কৃতিবিষয়ক মন্ত্রী ছিলেন। এছাড়াও ২০০৭ সালে পাঞ্জাবে গঠিত প্রকাশ সিং বাদলের মন্ত্রিসভাতেও তিনি যুক্ত ছিলেন। ২০১৯ সালে আসন্ন লোকসভা নির্বাচনে তিনি খাদুর সাহিব আসন থেকে শিরোমণি অকালী দলের প্রার্থী মনোনীত হয়েছেন।
শিরোমণি গুরুদুয়ারা প্রবন্ধক কমিটিতে জাগির কাউর
তিনি ১৯৯৯ সালের মার্চ মাস থেকে ২০০০ সালের নভেম্বর মাস পর্যন্ত প্রথমবারের মত শিরোমণি গুরুদুয়ারা প্রবন্ধক কমিটিতে সভাপতির দায়িত্ব পালন করেছিলেন। প্রথমবার সংগঠনটির সভাপতির দায়িত্ব পালন করার আগে তিনি মন্ত্রীত্বে ইস্তফা দিয়েছিলেন। ২০০৪ সালে গুরুচরণ সিং তোহরা মারা গেলে সংগঠনটির সভাপতির পদ খালি হয়। এরপর শিরোমণি আকালি দলের নেতা সুখদেব সিং ভাউর এবং হর্ষবিন্দর সিং কর্তৃক তার নাম প্রস্তাব করা হয়। আর কোন প্রার্থী না থাকায় তিনি দ্বিতীয়বারের মত শিরোমণি গুরুদুয়ারা প্রবন্ধক কমিটির সভাপতি নির্বাচিত হন।
সমালোচনা
২০০০ সালের এপ্রিল মাসের ২০ তারিখে তার কন্যা হরপ্রীত কাউরের রহস্যজনক মৃত্যু হয়। এরপর বিষয়টি সেন্ট্রাল ব্যুরো অব ইনভেস্টিগেশন তদন্ত করে। তদন্তে বেরিয়ে আসে যে, ব্যাপারটা সম্মান রক্ষার্থে হত্যা ছিল। এতে তার সম্পৃক্ততার প্রমাণ পাওয়া যায়। তাকে শিরোমণি গুরুদুয়ারা প্রবন্ধক কমিটির সভাপতির পদ ছাড়তে হয়। এই ঘটনার জন্য তার বিরুদ্ধে ইন্ডিয়ান পেনাল কোডের ১২০-বি, ২০১, ৩০২, ৩১৩, ৩৪৪ ও ৩৬৫ ধারায় অভিযোগ গঠন হয়। তিনি দোষী প্রমাণিত হন। তবে, তার বিরুদ্ধে ৩০২ ধারায় অভিযোগ গঠন নামঞ্জুর করে আদালত। তিনি পাঁচ বছরের সশ্রম কারাদণ্ডে দণ্ডিত হন।
রিলিফ ইন্টারন্যাশনাল
রিলিফ ইন্টারন্যাশনাল হল একটি মানবিক অলাভজনক সংস্থা যা বিশ্বজুড়ে ঝুঁকিপূর্ণ সম্প্রদায়ের জন্য জরুরি ত্রাণ, অর্থনৈতিক পুনর্বাসন, উন্নয়ন সহায়তা এবং কার্যক্রম পরিষেবা সরবরাহ করে। রিলিফ ইন্টারন্যাশনাল ইউকে তার কার্যে অরাজনৈতিক এবং অসাম্প্রদায়িক। এটি ওয়াশিংটন, ডিসি এবং লন্ডনে ভিত্তিক।
রিলিফ ইন্টারন্যাশনাল মার্কিন যুক্তরাষ্ট্রে ফরসাদ রাস্তেগার নামে এক ইরানি আমেরিকান প্রতিষ্ঠা করেছিলেন ১৯৯০ সালে। রিলিফ ইন্টারন্যাশনাল ইউকে শিরোনামে ইউরোপীয় সদর দফতর ২০০৫ সালে কাজ শুরু করে। এই সংস্থার ১৬ টি দেশে মানবিক সংকট দ্বারা আক্রান্ত ব্যক্তিদের সহায়তা করার জন্য ৭ হাজারের অধিক পেশাদার রয়েছে।
জরুরী, স্বাস্থ্য ও স্যানিটেশন
রিলিফ ইন্টারন্যাশনাল বিশ্বজুড়ে প্রাকৃতিক দুর্যোগ এবং নাগরিক কোন্দলের শিকারদের তাত্ক্ষণিকভাবে খাদ্য রেশন, বিশুদ্ধ জল, অ-খাদ্য সামগ্রী, ক্রান্তিকালীন আশ্রয় এবং জরুরী চিকিৎসা পরিষেবা সরবরাহের মাধ্যমে প্রয়োজনীয়তা পূরণ করে। জরুরি পরিস্থিতি ছাড়াই, রিলিফ ইন্টারন্যাশনালের মাঠের দলগুলি ক্লিনিক পরিচালনা ও স্বাস্থ্যকর্মীদের প্রশিক্ষণ দিয়ে প্রয়োজনীয় জনগোষ্ঠীকে দীর্ঘমেয়াদী স্বাস্থ্য ও পুষ্টি পরিষেবা সরবরাহ করে। রিলিফ ইন্টারন্যাশনাল সম্প্রদায়গুলিকে পানি ও স্বাস্থ্যব্যবস্থা প্রোগ্রামিং সরবরাহ করে, এরই সাথে পরিষ্কার পানি সরবরাহ, সংক্রামক রোগের প্রবণতা হ্রাস এবং জীবনযাত্রার মান উন্নত করে।
খাদ্য ও কৃষি
রিলিফ ইন্টারন্যাশনালের খাদ্য ও কৃষি প্রোগ্রাম জলবায়ু পরিবর্তন, প্রাকৃতিক সংস্থান ব্যবস্থাপনা এবং সংরক্ষণের নীতিগুলি বিশ্বব্যাপী খাদ্য সুরক্ষা উন্নয়নের প্রকল্পগুলিতে অন্তর্ভুক্ত করে পরিবেশ সচেতনতাকে আলিঙ্গন করে। আঞ্চলিক প্রাকৃতিক দৃশ্য, সাংস্কৃতিক চাহিদা এবং পরিবেশ উদ্বেগের জন্য উপযোগী উপযুক্ত কৃষি পদ্ধতি সম্পর্কে সম্প্রদায়ের জ্ঞান বৃদ্ধি করে, রিলিফ ইন্টারন্যাশনাল কৃষকদের কীভাবে টেকসই ফসলের বৈচিত্র্য আনতে, স্থানীয় বর্ধমান মরসুমের সর্বোত্তম ব্যবহার করতে এবং স্থানীয় প্রাকৃতিক সম্পদ সংরক্ষণের জন্য কৃষকদের ক্ষমতায়িত করে। ফলাফল হ'ল সম্প্রদায়গুলি যা তাদের জন্য একটি টেকসই উপায়ে পুষ্টিকর খাদ্য উৎপাদন করতে পারে।
দেশ
আফ্রিকার সংগঠনটি ঘানা, গিনি, নাইজার, নাইজেরিয়া, সেনেগাল, সোমালিয়া, দক্ষিণ সুদান, সুদান এবং উগান্ডায় কাজ করে। ২০০৬ সালে দারফুরে সহায়তা প্রদানের সময় রিলিফ ইন্টারন্যাশনাল এবং অন্যান্য সংস্থাগুলির সহায়তা কর্মীদের হত্যা করা হয়েছিল।
রিলিফ ইন্টারন্যাশনাল ২০১১ সালের নভেম্বরে ইউএনএইচসিআর ওয়ে স্টেশনে দক্ষিণ সুদানের ডোরোতে একটি মোবাইল স্বাস্থ্য ক্লিনিক শুরু করেছিল।
এশিয়ায়, সংস্থাটি আফগানিস্তান, বাংলাদেশ, ইন্দোনেশিয়া, মায়ানমার / বার্মা, নেপাল, পাকিস্তান, শ্রীলঙ্কা, তাজিকিস্তান, ফিলিপাইন এবং ইরানে কাজ করে।
জুনিওটিক রোগ প্রতিরোধে রিলিফ ইন্টারন্যাশনাল আফগানিস্তানের পেশোয়ারের পাঁচটি জেলায় 'লাইফস্টক ফর লাইফ' প্রকল্প পরিচালনা করে। কর্মসূচির অংশের মধ্যে পাঁচটি জেলার প্রতিটিতে একটি মডেল কসাইখানা এবং কসাইয়ের দোকান স্থাপন করা এবং পরিষ্কার-পরিচ্ছন্নতা সম্পর্কে জড়িত লোকদের শিক্ষিত করা অন্তর্ভুক্ত রয়েছে।
মধ্য প্রাচ্যে, সংস্থাটি ইরাক, জর্দান, লেবানন, দখলকৃত প্যালেস্তিনি অঞ্চল এবং ইয়েমেনে কাজ করে।
আমেরিকাতে সংস্থাটি হাইতিতে কাজ করে।
যুক্তরাজ্যের স্কুলগুলির সাথে কাজ
রিলিফ ইন্টারন্যাশনাল যুক্তরাজ্য অ্যাক্ট গ্লোবাল আরইডি নামে পরিচিত একটি প্রকল্পের নেতৃত্ব দেয়, যা বিশ্বব্যাপী নাগরিকত্বের জন্য তরুণদের জড়িত করার জন্য এবং জরুরি ও মানবিক সম্পর্কিত সমস্যাগুলিতে ব্যবস্থা গ্রহণে তাদের সহায়তা করার জন্য নির্মিত একটি প্রকল্প। নিবন্ধন করার মাধ্যমে স্কুলগুলি এমন একটি নেটওয়ার্কের অংশে পরিণত হয় যার লক্ষ্য বিশ্বব্যাপী দুর্বল সম্প্রদায়গুলিকে সমর্থন করা।
লজ্জা গোস্বামী
লজ্জা গোস্বামী (জন্ম ২৮শে সেপ্টেম্বর ১৯৮৮) একজন ভারতীয় মার্কসওম্যান (নির্ভুল গুলি চালানোয় দক্ষ) এবং মহিলা পুলিশ। তিনি একজন প্রাক্তন ন্যাশনাল ক্যাডেট কর্পস (এনসিসি) ক্যাডেট। তিনি ২০০৯ সালে প্রদত্ত রক্ষামন্ত্রী পদক জিতেছিলেন। স্পেনের গ্রানাডায়, (২০১৩) আইএসএসএফ বিশ্বকাপে তিনি মহিলাদের ৩ অবস্থান ৫০-মিটার রাইফেল ইভেন্টে রৌপ্য পদক জিতেছিলেন। তিনি গুজরাট রাজ্যের একজন ব্র্যান্ড অ্যাম্বাসেডর, এবং ক্রীড়া কোটায় গুজরাট পুলিশ কর্মচারীবৃন্দের মূলকাঠামোয় একজন পুলিশ পরিদর্শক হিসেবে নিযুক্ত হওয়া প্রথম ক্রীড়াবিদ হয়েছেন।
তিনি ২০১৪ এশিয়ান গেমসেও অংশগ্রহণ করেছেন এবং শীর্ষ ৮-এ শেষ করেছেন। শৈশব থেকেই লজ্জা রাইফেল এবং বন্দুকের প্রতি আগ্রহী ছিলেন। অন্যান্য শিশুরা যখন পুতুল এবং খেলনা নিয়ে খেলত, লজ্জার তখন প্রিয় খেলনা ছিল বন্দুক। তাই সে অন্য শিশুদের থেকে আলাদা ছিল।
প্রথম দিকে লজ্জা একজন এনসিসি ক্যাডেট হিসেবে শুটিংয়ে তাঁর প্রতিভা দেখিয়েছিলেন। তারপরে তাঁর প্রদর্শনের ধার তীক্ষ্ণ করতে, তিনি পুনের ভারতীয় শুটিং একাডেমি থেকে প্রশিক্ষণ নেন এবং কোচ সানি থমাস তাঁকে শুটিংয়ে প্রশিক্ষণ দেন।
ব্যক্তিগত জীবন
তিনি গুজরাটের আনন্দ জেলায় অবস্থিত একটি ছোট গ্রাম জিতোদিয়ার বাসিন্দা। লজ্জার বাবা, তিলক গিরি গোস্বামী, জিতোদিয়া গ্রামে বৈজানাথ মহাদেব নামে একটি প্রাচীন শিব মন্দিরের একজন তত্ত্বাবধায়ক। তিনি চার সদস্যের একটি ছোট পরিবারে থাকতেন, পরিবারে আছেন তাঁর বাবা, মা এবং এক ভাই।
শৈশবের শুরুতে
লজ্জা একটি মধ্যবিত্ত পরিবার থেকে এসেছিলেন। তাঁর বাবা তিলক গিরি, গণমাধ্যমকে বলেছিলেন যে অন্যান্য শিশুরা যখন পুতুল এবং খেলনা নিয়ে খেলত, তখন লজ্জার পছন্দ ছিল বন্দুক। শ্যুটিংয়ের প্রতি তিনি বিশেষ মনোযোগী হয়ে ওঠেন যখন তিনি ক্যাডেট হিসেবে এনসিসিতে ভর্তি হন। তিনি পুনেতে কোচ সানি টমাসের কাছ থেকে শুটিংয়ের প্রশিক্ষণ নেন।
দ্য মিচেলস ভার্সেস দ্য মেশিনস
দ্য মিচেলস ভার্সাস দ্য মেশিনস (The Mitchells vs. the Machines) ২০২১-এ মুক্তি পাওয়া আমেরিকান সিজিআই হাস্যকৌতুকমুলক অ্যানিমেশন চলচ্চিত্র যা প্রযোজনা করেছে সনি পিকচার্স অ্যানিমেশন এবং পরিচালনা করেছেন মাইক রিয়ান্ডা। ছবিটির শ্রেষ্ঠাংশে অভিনয় করেন অ্যাবি জ্যাকবসন, ড্যানি ম্যাকব্রাইড, মায়া রুডলফ, এরিক আন্দ্রে, অলিভিয়া কলম্যান, ফ্রেড আর্মিসেন, বেক বেনেট, জন লেজেন্ড, ক্রিসি টিগেন, ব্লেক গ্রিফিন, কোনান ও'ব্রায়েন এবং ডগ দ্য পগ।
সমালোচকদের প্রতিক্রিয়া
দ্য মিচেলস ভার্সাস দ্য মেশিনস চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ১৮৬টি পর্যালোচনার ভিত্তিতে ছবিটির রেটিং স্কোর ৯৭% এবং গড় রেটিং ৮.২০/১০। মেটাক্রিটিক-এ ৩২টি পর্যালোচনার ভিত্তিতে চলচ্চিত্রটির স্কোর ১০০-এ ৮১, যা নির্দেশ করে ছবিটি সামগ্রিকভাবে প্রশংসিত।
১৭৩
১৭৩ গ্রেগরীয় বর্ষপঞ্জির একটি সাধারণ বছর।
জীবননগর পৌরসভা
জীবননগর পৌরসভা বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত 'খ' শ্রেণির একটি পৌরসভা।
প্রশাসনিক এলাকা
মৌজাঃ
আয়তন ও জনসংখ্যা
মোট আয়তনঃ ১৫ বর্গ কি.মি.
মোট জনসংখ্যাঃ ৪০,০০০ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ মো: জাহাঙ্গীর আলম
দুনিয়া এক তামাশা
দুনিয়া এক তামাশা বলিউডের একটি চলচ্চিত্র। এটি ১৯৪২ সালে মুক্তি পেয়েছিল।
রোহিত টোকাস
রোহিত টোকাস হলেন একজন ভারতীয় বক্সার যিনি ওয়েল্টারওয়েট বিভাগে প্রতিদ্বন্দ্বিতা করেন।
তিনি ২০২২ সালের কমনওয়েলথ গেমসে অংশগ্রহণ করেছিলেন।
কিতাব আল-ইরশাদ
আল-ইরশাদ, যাকে ১২ ইমামের জীবনীর নির্দেশনা বই বলা হয়। এখানে ১২ শিয়া ইমামের জীবনী তুলে ধরে, তাদের ঐতিহাসিক পরিস্থিতি, অলৌকিক ঘটনা ও গুণাবলী বর্ণনা করা হয়েছে। বইটিতে শিয়াদের মধ্যে ইমামতির পক্ষে প্রমাণও রয়েছে।
লেখক
শায়খ মুফিদ ছিলেন ইসনা আশারিয়ার বিশিষ্ট শিয়া ধর্মতত্ত্ববিদ। তিনি মুয়াল্লিমের পুত্র এবং তাকে ইবনে মুয়ালিম বলা হত। মুফিদকে আল-শায়খ আল সাদুক, ইবনে কুলাওয়াহ, আবু আবদুল্লাহ আল-বাসরী ও আল-রুম্মানী শিক্ষাদান করেছেন। তিনি তার শিক্ষাগুলো শরীফ আল-মুর্তজা এবং আল-শায়খ আল-তুসি সহ তার নিজের ছাত্রদের কাছে পৌঁছে দিয়েছিলেন। তার ২০০ টি কাজের মধ্যে মাত্র ১০ টি কাজ বেঁচে আছে, যার মধ্যে রয়েছে আমালি, আল-ইরশাদ, আল-মুকনিয়াহ এবং তাশিহ আল-ইতিকাদাত।
বিষয়বস্তু
তিনি প্রত্যেক ইমামের পরিস্থিতি ও জীবন এবং তাদের প্রত্যেকের মৃত্যুর পরিস্থিতি বর্ণনা করছেন। তিনি সর্বশেষে মুহাম্মদ আল-মাহদির অন্তর্ধানের কথা উল্লেখ করেন। এই কাজটি ধর্মতত্ত্ব বা দর্শনের পরিবর্তে ইতিহাস ও হাদিস সম্পর্কে মুফিদের দৃষ্টিভঙ্গিকে প্রতিফলিত করে।
এই বইটি শুরু হয় আল্লাহ, নবী মুহাম্মদ এবং শিয়ার বারো ইমামের প্রশংসা করে। বইটির প্রায় অর্ধেক ইমাম আলী, তার বৈশিষ্ট্য এবং গুণাবলীর প্রতি উৎসর্গ করা হয়েছে।
অনুবাদ
বইটি আরবি, ফার্সি, উর্দু, হিন্দি, আজারি এবং জার্মান এর মতো আরও অনেক ভাষায় উপলভ্য।
হাঙ্গেরিতে গাঁজা
হাঙ্গেরিতে গাঁজা বেআইনি। হাঙ্গেরীয় আইনে অবৈধ মাদকের মধ্যে ব্যবহারের বিপদের মধ্যে কোনো পার্থক্য নেই। হেরোইন ব্যবহারের ক্ষেত্রে গাঁজা ব্যবহারের মতো একই আইনি পরিণতি রয়েছে। হাঙ্গেরীয় আইনে বিতরণ নিষিদ্ধ, এবং যে কোনো ব্যবহার (চিকিৎসা ব্যবহার সহ)। যাইহোক, পেনাল কোডে বিক্রয় এবং ব্যক্তিগত ব্যবহারের মধ্যে শাস্তির পার্থক্য রয়েছে। ২৮৩ § (১) অনুচ্ছেদ (ক) বলে যে "মাদক অপব্যবহারের জন্য একজনকে শাস্তি দেওয়া যাবে না; যদি একটি ছোট, ব্যক্তিগত পরিমাণ উত্পাদন করে, অর্জিত হয় বা দখলে থাকে..."এবং বলে থাকে যে"... শর্ত থাকে যে একটি চূড়ান্ত রায় নির্ধারণের আগে একটি যাচাইকরণ প্রদান করতে হবে যে একটানা ৬-মাসের থেরাপি নিয়েছে" আইন নির্ধারণ করে যে একটি "ব্যক্তিগত পরিমাণ" ১ গ্রাম সক্রিয় পদার্থের (যেমন টিএইচসি) হিসাবে সংজ্ঞায়িত করা হয়েছে, তাই এটি ১২-১০০ গ্রাম গাঁজার সমান যদি গণনা করা হয় যে গাঁজাতে প্রতি ইউনিট ভরে ১-৮% টিএইচসি থাকে। বেশি পরিমাণে থাকলে ৫-১০ বছরের জেল হতে পারে।
২০১৩ সাল থেকে ১২-১০০ গ্রাম গাঁজা (আনুমানিক ১% টিএইচসি সামগ্রী সহ) ৮ বছর পর্যন্ত কারাদণ্ডে দণ্ডনীয়। ১০০ গ্রামের বেশি যেকোন পরিমাণের ফলে জাবজ্জীবন জেল হতে পারে।
১৭৪
১৭৪ গ্রেগরীয় বর্ষপঞ্জির একটি সাধারণ বছর।
দুনিয়া তুমহারি হে
দুনিয়া তুমহারি হে হল বলিউডের একটি চলচ্চিত্র। এটি ১৯৪২ সালে মুক্তি পেয়েছিল।
প্রাচীন মিশরীয় শিল্পকলা
প্রাচীন মিশরীয় ভাষায় "শিল্প" এর জন্য কোন শব্দ ছিল না। শিল্পকর্মগুলি মূলত একটি কার্যকরী উদ্দেশ্য পূরণ করেছিল যা ধর্ম এবং ভাবাদর্শের সাথে আবদ্ধ ছিল। শিল্পকলায় একটি বিষয় উপস্থাপন করার মানে এটিকে স্থায়িত্ব দেওয়া হয়। অতএব, প্রাচীন মিশরীয় শিল্প বিশ্বের একটি আদর্শিক, অবাস্তব দৃষ্টিভঙ্গি চিত্রিত করেছে। স্বতন্ত্র শৈল্পিক অভিব্যক্তির কোন উল্লেখযোগ্য ঐতিহ্য ছিল না যেহেতু শিল্প শৃঙ্খলা বজায় রাখার একটি বৃহত্তর এবং মহাজাগতিক উদ্দেশ্য পরিবেশন করেছে ( মাআত )।
প্রাচীন মিশরীয় শিল্পকলায় ধর্মের প্রভাব ছিল প্রবল। ধর্মের সাথে নিবিড় সম্পর্কযুক্ত মিশরীয় শিল্পকলাকে ধর্মীয় শিল্পকলা বলেও অভিহিত করা হয়। বাস্তবতা ও আধ্যাত্মিকতার অনুপ্রেরণায় মিশরীয় শিল্পকলার বিকাশ ঘটেছিল। অন্যান্য সভ্যতার মতো মিশরীয় সভ্যতা শিল্পকলার প্রধান তিনটি দিক যথাঃ স্থাপত্য, ভাস্কর্য এবং চিত্রকলার বিকাশ ঘটে।
স্থাপত্য শিল্পঃ মিশরীয় স্থাপত্যশিল্প অনন্য ঐশ্বর্যের দাবিদার। স্থাপত্যশিল্পে মিশরীয়রা অসাধারণ দক্ষতার পরিচয় দিয়েছিল বলেই মিশরীয়দের বলা হয় ইতিহাসের শ্রেষ্ঠ নির্মাতা। প্রত্নতাত্ত্বিক খননকার্যের ফলে মিশরীয়দের স্মৃতিসৌধ,প্রাসাদ,মন্দির ও পিরামিড স্থাপত্যে তাদের অসামান্য কৃতিত্ব প্রকাশিত হয়। প্রাচীন মিশরীয়রা মৃত্যুর পরে জীবনে বিশ্বাস করতো এবং সেটাকেই আসল জীবন বলে মনে করতো। এর থেকেই মৃতদেহটিকে অবিকল অবস্থায় রক্ষা করার জন্য মৃতদেহকে মমি করা এবং সমাধির ব্যাপারটিও তাই ক্রমশ গুরুত্ব পেতে শুরু করে। সবচেয়ে প্রাচীন যে সমাধিগুলো এখনো চোখে পড়ে সেগুলো খুব সাধারণ ছিল। এমনকি ঐসময় ফারাওদের মৃতদেহও সাধারণভাবেই সমাহিত করা হতো। ঐসময় সাধারণত বালি-মাটিতে একটি চৌকো বা গোল গর্ত খুড়ে মৃতদেহের মমিকে মাদুরে জড়িয়ে শুইয়ে রাখা হতো এবং তারপর বালি-মাটি চাপা দিয়ে একধরনের সমাধি নির্মাণ করা হতো।
প্রাক-বংশীয় মিশরের শিল্প (৬,০০০ - ৩,০০০ খ্রিস্টপূর্ব)
থাম্ব|প্রাগৈতিহাসিক যুগের মিশরের নিদর্শন, ৪৪০০-৩৩০০ খ্রিস্টপূর্ব: উপরে বাম থেকে ঘড়ির কাঁটার দিকে: একটি বদরিয়ান হাতির দাঁতের মূর্তি, একটি নাকাদা জার, একটি [[বাদুড় (দেবী)|বাদুড়ের মূর্তি, একটি প্রসাধনী প্যালেট, একটি চকমকি ছুরি এবং একটি ডিওরাইট ফুলদানি।]] প্রাক রাজবংশীয় মিশর, মিশরের প্রাগৈতিহাসিকের নব্যপ্রস্তরযুগের সাথে সামঞ্জস্যপূর্ণ, থেকে খ্রিস্টপূর্ব ৩১০০ সালের দিকে প্রারম্বিক রাজবংশের যুগের শুরু পর্যন্ত বিসতৃত ছিল।
মরুভূমির ক্রমাগত সম্প্রসারণ মিশরীয়দের আদি পূর্বপুরুষদের নীল নদের চারপাশে বসতি স্থাপন করতে এবং নব্যপস্তরযুগে আরো অলস জীবনধারা গ্রহণ করতে বাধ্য করেছিল।
খ্রিস্টপূর্ব ৯০০০ থেকে ৬০০০ খ্রিস্টপূর্বাব্দ পর্যন্ত সময়কালে খুব কম প্রত্নতাত্ত্বিক প্রমাণ রয়েছে, তবে খ্রিস্টপূর্ব ৬০০০ সালের দিকে সমগ্র মিশর জুড়ে নব্যপ্রস্তরযুগীয় জনবসতি দেখা দিতে শুরু করে। রূপতাত্ত্বিক, জিনগত, এবং প্রত্নতাত্ত্বিক তথ্যের উপর ভিত্তি করে করা অধ্যয়নগুলি এই বসতিগুলিতে অভিবাসীরা যে নব্যপ্রস্তর যুগীয় বিপ্লবের সময় উর্বর চন্দ্রকলা থেকে ফিরে আসা অভিবাসীদের জন্য দায়ী করেছে, যা এই অঞ্চলে কৃষি নিয়ে এসেছিল।
মেরিমদে সংস্কৃতি (৫০০০-৪২০০ খ্রিস্টপূর্ব)
প্রায় ৫০০০ থেকে ৪২০০ খ্রিস্টপূর্বাব্দ পর্যন্ত মেরিমেদে সংস্কৃতি, যা শুধুমাত্র পশ্চিম নীল ব-দ্বীপের প্রান্তে একটি বৃহৎ বসতি স্থান থেকে পরিচিত, নিম্ন মিশরে বিকাশ লাভ হয়েছিল। ফাইয়ুমের সংস্কৃতির পাশাাশি লেভান্টের সাথে এই সংস্কৃতির দৃঢ় সম্পর্ক রয়েছে। মানুষ ছোট কুঁড়েঘরে বাস করত, সাধারণ অলঙ্কৃত মৃৎপাত্র তৈরি করত এবং পাথরের সরঞ্জাম ছিল। গবাদি পশু, ভেড়া, ছাগল এবং শূকর পালন করা হয়েছিল এবং গম, জোয়ার এবং বার্লি রোপণ করা হয়েছিল। মেরিমদে লোকেরা তাদের মৃতদের বসতিতে কবর দিত এবং মাটির মূর্তি তৈরি করতো। কাদামাটির তৈরি প্রথম মিশরীয় জীবন-আকারের মাথাটি এসেছে মেরিমডে থেকে।
বদরিয়ান সংস্কৃতি (৪৪০০-৪০০০ খ্রিস্টপূর্ব)
প্রায় ৪৪০০ থেকে ৪০০০ খ্রিস্টপূর্বাব্দ পর্যন্ত বদরিয়ান সংস্কৃতি, দের টাসার কাছে বদরী সাইটের জন্য নামকরণ করা হয়েছে। এটি তাসিয়ান সংস্কৃতি (আনুমানিক খ্রিস্টপূর্ব ৪৫০০ খ্রিষ্টপূর্বাব্দ) অনুসরণ করেছিল, কিন্তু এতটাই মিল ছিল যে অনেকেই তাদের একটি অবিচ্ছিন্ন সময় বলে মনে করেন। বদরিয়ান সংস্কৃতি ব্ল্যাকটপ-ওয়্যার মৃৎপাত্র তৈরি অব্যাহত রাখে (যদিও গুণমানে অনেক উন্নত) এবং সিকোয়েন্স ডেটিং (এসডি) সংখ্যা 21-29 বরাদ্দ করা হয়েছিল। প্রাথমিক পার্থক্য যা পণ্ডিতদের দুটি সময়কালকে একীভূত করতে বাধা দেয় তা হল যে বদরিয়ান সাইটগুলিতে পাথর ছাড়াও তামা ব্যবহার করে এবং এইভাবে এটি তাম্র যুগের বসতি হয়, যখন নব্যপ্রস্তরযুগের তাসিয়ান সাইটগুলি এখনও প্রস্তর যুগ হিসাবে বিবেচিত হয়।
প্রারম্ভিক রাজবংশের সময়কাল (3100-2685 BC)
মিশরের প্রারম্ভিক রাজবংশীয় যুগ অবিলম্বে উচ্চ এবং নিম্ন মিশরের একীকরণের পরে, খ্রিস্টপূর্ব 3100 খ্রিস্টপূর্বাব্দ। এটি সাধারণত প্রথম এবং দ্বিতীয় রাজবংশকে অন্তর্ভুক্ত করার জন্য নেওয়া হয়, যা তৃতীয় নাকাদা প্রত্নতাত্ত্বিক যুগের শেষ থেকে খ্রিস্টপূর্ব প্রায় 2686 অবধি বা পুরাতন রাজত্ব শুরু পর্যন্ত স্থায়ী ছিল।
এই সময়ের মধ্যে প্রসাধনী প্যালেটগুলি পরিশীলিততার একটি নতুন স্তরে পৌঁছেছিল, যার মধ্যে মিশরীয় লিখন পদ্ধতি আরও বিকাশের অভিজ্ঞতা লাভ করেছিল। প্রথমদিকে, মিশরীয় লেখা মূলত কয়েকটি চিহ্নের সমন্বয়ে গঠিত হয়েছিল যা বিভিন্ন পদার্থের পরিমাণ নির্দেশ করে। কসমেটিক প্যালেটগুলিতে, চিত্রিত বর্ণনার সাথে প্রতীকগুলি ব্যবহার করা হয়েছিল। তৃতীয় রাজবংশের শেষের দিকে, ফোনোগ্রাম এবং আইডিওগ্রাম উভয়ই 200 টিরও বেশি প্রতীক অন্তর্ভুক্ত করার জন্য এটি সম্প্রসারিত হয়েছিল।
পুরাতন সাম্রাজ্য (2686-2181 BC)
মিশরের পুরাতন রাজত্ব খ্রিস্টপূর্ব ২৬৮৬-২১৮১ খ্রিষ্টপূর্বাব্দ পর্যন্ত বিস্তৃত। এই সময়কালটি "পিরামিডের যুগ" বা "পিরামিড নির্মাতাদের যুগ" নামেও পরিচিত, কারণ এটি চতুর্থ রাজবংশের মহান পিরামিড নির্মাতাদের রাজত্বকে অন্তর্ভুক্ত করে। রাজা স্নেফেরু পিরামিড নির্মাণের শিল্পকে নিখুঁত করেছিলেন এবং গিজার পিরামিডগুলি রাজা খুফু, খাফ্রে এবং মেনকাউরের অধীনে নির্মিত হয়েছিল। মিশর সভ্যতার প্রথম টেকসই শিখর অর্জন করে, তিনটি তথাকথিত "সাম্রাজ্যের" সময়কালের প্রথমটি (এর পরে মধ্য সাম্রাজ্য এবং নব্য সাম্রাজ্য ) যা নিম্ন নীলনদের উপত্যকায় সভ্যতার উচ্চ বিন্দু চিহ্নিত করে।
মধ্য সাম্রাজ্য (সি. 2055-1650 বিসি)
থাম্ব|[[আসওয়ান|আসওয়ানে (মিশর) সারেনপুট দ্বিতীয়ের সমাধি থেকে একটি কক্ষ। দেয়ালের মোটামুটি অনুবাদ হলো, "সাতেতের সেবায় ধন্য, হাতির উপপত্নী এবং নেখবেত, নাবুরে-নাখত"। সরেনপুতের অপর নাম ছিল নবুর-নখত ।]] মিসরের মধ্য রাজ্য ( "পুনর্মিলনের সময়কাল") রাজনৈতিক বিভাজনের একটি সময়কাল অনুসরণ করে যা প্রথম মধ্যবর্তী সময়কাল নামে পরিচিত। মধ্য রাজত্ব 2050 সাল থেকে স্থায়ী হয়েছিল খ্রিস্টপূর্ব 1710 সালের দিকে BC, একাদশ রাজবংশের দ্বিতীয় Mentuhotep এর রাজত্বের অধীনে মিশরের পুনর্মিলন থেকে দ্বাদশ রাজবংশের শেষ পর্যন্ত প্রসারিত। একাদশ রাজবংশ থিবেস থেকে এবং দ্বাদশ রাজবংশ এল-লিশত থেকে শাসন করেছিল। মধ্য রাজ্যের সময়কালে, ওসিরিস জনপ্রিয় ধর্মের সবচেয়ে গুরুত্বপূর্ণ দেবতা হয়ে ওঠে। মধ্য রাজ্য মিশরের দ্বিতীয় মধ্যবর্তী সময়কাল দ্বারা অনুসরণ করা হয়েছিল, বিভাজনের আরেকটি সময় যা পশ্চিম এশিয়ার হাইকসোস দ্বারা দেশটিতে বিদেশী আক্রমণের সাথে জড়িত ছিল।
মধ্য রাজ্যে মিশরের পুনঃএকত্রীকরণের পর, একাদশ এবং দ্বাদশ রাজবংশের রাজারা শিল্পে তাদের মনোযোগ ফিরিয়ে আনতে সক্ষম হন। একাদশ রাজবংশে, রাজারা তাদের স্মৃতিস্তম্ভগুলি পঞ্চম এবং ষষ্ঠ রাজবংশের প্রথম দিকের মেমফাইট মডেল দ্বারা প্রভাবিত একটি শৈলীতে তৈরি করেছিলেন। এই সময়ে, প্রাক-একত্রীকরণ থেবান ত্রাণ শৈলী কিন্তু অদৃশ্য হয়ে যায়। এই পরিবর্তনগুলির একটি আদর্শিক উদ্দেশ্য ছিল, যেহেতু একাদশ রাজবংশের রাজারা একটি কেন্দ্রীভূত রাষ্ট্র প্রতিষ্ঠা করছিলেন এবং পুরাতন রাজ্যের রাজনৈতিক আদর্শে ফিরে আসছিলেন। দ্বাদশ রাজবংশের প্রথম দিকে, রাজকীয় কর্মশালার প্রভাবের কারণে শিল্পকর্মের শৈলীতে অভিন্নতা ছিল। এই মুহুর্তে সমাজের অভিজাত সদস্যদের জন্য শৈল্পিক উত্পাদনের গুণমান একটি উচ্চ পর্যায়ে পৌঁছেছিল যা কখনই অতিক্রম করা যায়নি, যদিও এটি অন্যান্য সময়কালে সমান ছিল।  দ্বাদশ রাজবংশের শেষের দিকে মিশরের সমৃদ্ধি রাজকীয় এবং ব্যক্তিগত স্মৃতিস্তম্ভের জন্য ব্যবহৃত উপকরণের গুণমানে প্রতিফলিত হয়েছিল।
প্রাচীন মিশরীয় শিল্পের বৈশিষ্ট্য
মিশরীয় শিল্প তার স্বাতন্ত্র্যসূচক ফিগার কনভেনশনের জন্য পরিচিত যা ত্রাণ এবং পেইন্টিং উভয় ক্ষেত্রেই প্রধান ব্যক্তিত্বের জন্য ব্যবহৃত হয়, বিভক্ত পা (যেখানে বসা নয়) এবং মাথাটি পাশ থেকে দেখা যায়, কিন্তু ধড়টি সামনে থেকে দেখা যায়। চিত্রগুলিতে অনুপাতের একটি স্ট্যান্ডার্ড সেটও রয়েছে, যা মাটি থেকে কপালের চুলের রেখা পর্যন্ত 18টি "মুষ্টি" পরিমাপ করে। এটি প্রথম রাজবংশের নার্মার প্যালেটের প্রথম দিকে প্রদর্শিত হয়, কিন্তু এই আদর্শচিত্র কনভেনশনটি বন্দী এবং মৃতদেহের মতো কিছু কার্যকলাপে নিযুক্ত দেখানো ছোটখাটো চিত্র প্রদর্শনের ব্যবহারে নিযুক্ত করা হয় না। অন্যান্য রীতিঅনুসারে পুরুষদের মূর্তিকে নারীদের তুলনায় গাঢ় হয়ে যায়। খুব প্রচলিত প্রতিকৃতি মূর্তিগুলি দ্বিতীয় রাজবংশের প্রথম দিক থেকে  (খ্রিস্টপূর্ব ২,৭৮০ এর আগে),  এবং আখেনাতেনের আমর্না যুগের শিল্পকলা ও দ্বাদশ রাজবংশের মতো কিছু সময় ব্যতিত, অন্যান্য মিশরীয় শৈল্পিক রীতির মতো শাসকদের আদর্শিক বৈশিষ্ট্য গ্রিক বিজয়ের আগ পর্যন্ত সামান্য পরিবর্তিত হয়।. মিশরীয় শিল্পকলা শ্রেণিবদ্ধ অনুপাত ব্যবহার করে, যেখানে চিত্রের আকার তাদের আপেক্ষিক গুরুত্ব নির্দেশ করে। দেবতা বা ঐশ্বরিক ফারাও সাধারণত অন্যান্য পরিসংখ্যানের চেয়ে বড় হয় যখন উচ্চপদস্থ কর্মকর্তা বা সমাধির মালিকের পরিসংখ্যান সাধারণত ছোট হয়, এবং ক্ষুদ্রতম স্কেলে যেকোন সেবক, বিনোদনকারী, প্রাণী, গাছ এবং স্থাপত্যের বিবরণ থাকে।
মুক্তিযুদ্ধের কিশোর ইতিহাস
বাংলাদেশের মুক্তিযুদ্ধ বিষয়ক এই গ্রন্থ সিরিজে শিশু কিশোরদের উপযোগী ভাষায় মুক্তিযুদ্ধের জেলাভিত্তিক ইতিহাস সংকলিত হয়েছে। চৌষট্টি খণ্ডের এই গ্রন্থ সিরিজের প্রতিটিতে সর্বপ্রথম জেলার প্রয়োজনীয় বিবরণ ও প্রাচীন ইতিহাস এবং পর্যায়ক্রমে ব্রিটিশ ও পাকিস্তান আমলে বিভিন্ন আন্দোলনের ঐ জেলা সংশ্লিষ্ট ঘটনাবলীর সাবলীল বর্ণনা রয়েছে। পাকিস্তানের অন্যায় শাসন-শোষণ, মুক্তিযুদ্ধের প্রস্তুতি, প্রতিরোধ, যুদ্ধকালীন সময়ে পাক বাহিনীর ধ্বংসযজ্ঞ, নির্যাতন ও গণহত্যার বিবরণ, মুক্তিযোদ্ধাদের গেরিলা ও সম্মুখ সমর, বধ্যভূমি ও গণকবরের বিবরণ, মুক্তিযোদ্ধাদের তালিকা এতে ঠাই পেয়েছে।
প্রতিটি খণ্ড পৃথক পৃথকভাবে লেখা হয়েছে এবং এগুলো সম্পাদনা করেছেন আমিনুর রহমান সুলতান।
পসমন্ড মুসলিম মাহাজ
পসমন্ড মুসলিম মাহাজ ("প্রান্তিক মুসলিম ফ্রন্ট") হল একটি ভারতীয় মুসলিম সামাজিক সংস্কার সংগঠন, যা দক্ষিণ এশীয় মুসলমানদের মধ্যে "আরজাল" শ্রেণীর দলিত মুসলমানদের মুক্তির জন্য নিবেদিত। এটি ১৯৯৮ সালে বিহারের পাটনায় আলী আনোয়ার দ্বারা প্রতিষ্ঠিত হয়েছিল। আনোয়ার নিজে একজন ওবিসি মুসলিম।
ইতিহাস
আনোয়ার নিম্ন শ্রেণীর মুসলমানদের উপর উচ্চ শ্রেণীর "আশরাফ" মুসলমানদের দ্বারা জাতিগত নিপীড়ন পর্যবেক্ষণ করার পরে সংগঠনটি প্রতিষ্ঠা করেন, যার ফলে তিনি একজন বামপন্থী হয়ে ওঠেন এবং ভারতের কমিউনিস্ট পার্টি (মার্কসবাদী)-এর সাথে যুক্ত হন। তিনি সমাজ সংস্কার সংগঠনগুলির একটি ঢিলেঢালা জোটে জড়ো করেন যা ভারতে দলিত মুসলমানদের দুর্দশার বিষয় এবং তাদের সম্পূর্ণ অবহেলা ও নিপীড়নের বিষয়ে সচেতনতা আনয়ন করে ভারতের উচ্চ শ্রেণীর "আশরাফ" (অনুমিত "আরব-উত্তর") মুসলমানদের দ্বারা। মাহাজ হল ভারতের বিভিন্ন রাজ্য, বিশেষ করে বিহার, উত্তর প্রদেশ, ঝাড়খণ্ড, পশ্চিমবঙ্গ এবং দিল্লি থেকে আসা বেশ কয়েকটি দলিত ও অনগ্রসর শ্রেণীর মুসলিম সংগঠনের একটি বিস্তৃত ফ্রন্ট।
মাহাজের অবস্থান আনোয়ারের অবস্থানকে প্রতিফলিত করে, যিনি মনে করেন যে নিম্ন শ্রেণীর মুসলমানরা এই স্তর থেকে মুসলিম দলিতদের বাদ দিয়ে "অনগ্রসর-শ্রেণীর মুসলমানদের" জন্য কোটা চাওয়ার মাধ্যমে দলিত মুসলমানদের প্রান্তিক করার চেষ্টা করছে। তারা আশরাফদের নিজেদের উদ্দেশ্যে তাদের হাইজ্যাক করার বিষয়ে দাবির ভিত্তিতে ধর্ম-ভিত্তিক সংরক্ষণের বিরোধিতা করে এবং এমন আর্থ-সামাজিক অবস্থা চায় যা ধর্মকে সংরক্ষণের ভিত্তি না করা হয়। আলী আনোয়ার বলেছেন যে, তিনি ভারতের পার্লামেন্টে বিষয়টি উত্থাপন করার জন্য মুসলিম রাজনৈতিক সদস্যদের সাথে নেটওয়ার্কিং করছেন।
উদ্দেশ্য
পসমন্ড মুসলিম মাহাজ ব্যক্তিগত আইন, সংরক্ষণ এবং নির্বাচনী রাজনীতির বিষয়ে দলিত মুসলমানদের পক্ষে ওকালতি করে, সেইসাথে দলিত মুসলমানদের শারীরিকভাবে আক্রমণকারী কর্মকর্তাদের বিরুদ্ধে আইনি ব্যবস্থা নেওয়ার দাবি করে। তারা দলিত মুসলমানদের তাদের মৃতদেরকে প্রচলিত কবরস্থানে দাফন করার অধিকারের পক্ষেও কথা বলেছে যেখানে বর্ণ-ভিত্তিক বৈষম্য রয়েছে।
অভিযোগ
ভারতের মুসলমানরা মাহাজের লোকদেরকে "অ-ইসলামী বিধর্মী" হিসাবে চিহ্নিত করার চেষ্টা করেছে, যা মাহাজ তাদের বিরুদ্ধে প্রচারের একটি রূপ হিসাবে প্রতিবাদ করে।
দর্শনা পৌরসভা
দর্শনা পৌরসভা বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত 'খ' শ্রেণির একটি পৌরসভা।
আয়তন ও জনসংখ্যা
মোট জনসংখ্যাঃ ৪০,১১২ জন
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠানঃ
গাঞ্জা কুইন
গাঞ্জা কুইন হল ২০০৭ সালে মুক্তিপ্রাপ্ত শ্যাপেল কর্বির,, বিচার এবং কারাবাস নিয়ে একটি অস্ট্রেলীয় তথ্যচিত্র। শেপেল কর্বি: দ্য হিডেন ট্রুথ নামে একটি সম্প্রসারিত সংস্করণ অস্ট্রেলিয়ার নাইন নেটওয়ার্ক দ্বারা ২০০৮ জুন মাসে সম্প্রচারিত হয়েছিল। গাঞ্জা কুইন ডিভিডি-তে প্রকাশের আগে উত্তর ও দক্ষিণ আমেরিকার এইচবিও -তে প্রচারিত হয়েছিল।
ছবিটি প্রযোজনা করেছেন জেনিন হসকিং এবং স্টিভ হসকিং। শ্যাপেল কর্বি: দ্য হিডেন ট্রুথ পরে ২০০৯-এর লগি অ্যাওয়ার্ডে মোস্ট আউটস্ট্যান্ডিং ডকুমেন্টারি বা ডকুমেন্টারি সিরিজের জন্য মনোনীত হয়েছিল।
বাল্মীকিপ্রতিভা
বাল্মীকি-প্রতিভা রবীন্দ্রনাথ ঠাকুর রচিত একটি গীতিনাট্য। ১৮৮১ সালে প্রকাশিত এই নাটকটি রবীন্দ্রনাথ রচিত প্রথম নাট্যসাহিত্য। ১৮৮১ সালেই প্রথম মঞ্চায়িত হয় এই নাটক। বাল্মীকি-প্রতিভা –র আখ্যানবস্তু কৃত্তিবাসি রামায়ণ থেকে গৃহীত। নাটকের আঙ্গিকে ভারতীয় ও পাশ্চাত্য সঙ্গীতের সুর নিয়ে বিভিন্ন পরীক্ষানিরীক্ষা করা হয়েছে। এই নাটকের হাত ধরেই বাংলায় গীতিনাট্য ঐতিহ্যের সূচনা হয়। বাল্মীকি-প্রতিভা রচনার অব্যবহিত পরে এর সাফল্যে উদ্বুদ্ধ হয়ে রবীন্দ্রনাথ কালমৃগয়া নামক আর একটি গীতিনাট্য রচনা করেছিলেন।
আখ্যানবস্তু
বাল্মীকি-প্রতিভা গীতিনাট্যের আখ্যানবস্তু কৃত্তিবাস বিরচিত বাংলা রামায়ণের সূচনাভাগ থেকে গৃহীত। এই কাহিনি মূল বাল্মীকি রামায়ণে পাওয়া যায় না। আবার নাট্যকার বাংলা রামায়ণ থেকেও হুবহু আখ্যানবস্তু গ্রহণ করেননি।
মহাকবি বাল্মীকি প্রথম জীবনে দস্যুসর্দার ছিলেন। অরণ্যে বাস করে দস্যুবৃত্তি করে জীবনধারণ করতেন তিনি। বনের মধ্যে তিনি নিষ্ঠাসহকারে নরবলি প্রদান করে দেবী কালীর পূজা করতেন। একদিন তার অনুচরেরা নরবলির জন্য এক বালিকাকে ধরে আনল। পূজা সমাপ্ত করে সেই বালিকাকে বলি দিতে যাবেন, এমন সময় বালিকার করুণ গান শুনে বিহ্বল হয়ে পড়লেন বাল্মীকি। অনুচরবর্গকে বালিকার বাঁধন খুলে মুক্তি দিতে আদেশ করলেন তিনি। তারপর শূন্যমনে বনপথে ঘুরতে লাগলেন। পরে দেখা গেল, বাল্মীকির অনুচরেরা তার আদেশের মর্ম অনুধাবন করতে না পেরে নিজেরাই পূজার আয়োজন করে বালিকাকে বলি দিতে উদ্যত। ক্রুদ্ধ বাল্মীকি তখন সেই পূজায় হস্তক্ষেপ করলেন এবং স্বহস্তে বালিকাকে মুক্ত করলেন।
এরপর মৃগয়ার আয়োজন করে বাল্মীকি তার অনুচরবর্গকে নিয়ে মৃগয়ায় গেলেন। কিন্তু তার এক অনুচর এক হরিণশাবককে হত্যা করতে গেলে দয়াপরবশ হয়ে তিনি বাধা দিলেন। এতে বাল্মীকির অনুচরবর্গ তাকে উন্মাদ মনে করে পরিত্যাগ করল। বাল্মীকি আবার শূন্যমনে বনে বনে ঘুরে বেড়াতে লাগলেন। একদিন এক ব্যাধকে ক্রৌঞ্চমিথুন বধ করতে দেখে শোকার্ত দস্যুসর্দারের মুখ দিয়ে নির্গত হল প্রথম শ্লোক:
এই শ্লোক উচ্চারণ করেই শিহরিত হলেন বাল্মীকি। নিজের অজান্তেই দস্যুপতি কীভাবে দেবভাষা উচ্চারণ করলেন তা বুঝতে পারলেন না। তখন তার সম্মুখে আবির্ভূত হন দেবী সরস্বতী। সরস্বতীর দর্শন পেয়ে দস্যুপতির পাষাণ হৃদয় বিগলিত হল। তিনি কালীপ্রতিমা পরিত্যাগ করলেন। সরস্বতী অন্তর্হিত হলে বাল্মীকি তার অনুসন্ধান করে ফিরতে লাগলেন। লক্ষ্মী তাকে ধনসম্পদের প্রলোভন দেখিয়েও ব্যর্থ হন। তখন তার ও বনদেবীদের করুণ প্রার্থনায় সাড়া দিয়ে পুনরায় আবির্ভূত হলেন সরস্বতী। বাল্মীকি সঙ্গীতের মাধ্যমে তার বন্দনা করলে তিনি উত্তরে বললেন:
১৭ পদাতিক ডিভিশন (বাংলাদেশ)
১৭ পদাতিক ডিভিশন হচ্ছে বাংলাদেশ সেনাবাহিনীর একটি দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল। এটি সিলেট বিভাগে অবস্থিত।
ইতিহাস
ফোর্সেস গোল-২০৩০অনুসারে আনুষ্ঠানিকভাবে এই বিভাগটি ১৭ সেপ্টেম্বর ২০১৩ সালে গঠন করা হয়। প্রধানমন্ত্রী শেখ হাসিনা জালালাবাদ ক্যান্টনমেন্টে এই ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন। ৩৬০ পদাতিক ব্রিগেড এবং ৩২ ও ৩৩ বাংলাদেশ পদাতিক রেজিমেন্ট গঠনের মাধ্যমে এই ডিভিশন তার যাত্রা শুরু করে।
২৩ নভেম্বর ২০১৬ সালে, সিলেট ক্যান্টনমেন্টে প্রধান মন্ত্রী, এই ডিভিশনের প্রধান কার্যালয়সহ আটটি প্রকল্পের ভিত্তি প্রস্তর স্থাপন করেন। একটি নতুন ব্রিগেড গঠন সহ, নয়টি ইউনিটের পতাকা-উত্তোলন অনুষ্ঠান উদ্‌যাপন করা হয়।
গঠন
এই ডিভিশনের অধীনে দুটি পদাতিক ব্রিগেড নিযুক্ত, ৪টি পদাতিক রেজিমেন্ট, একটি আর্টিলারি রেজিমেন্ট এবং ৬টি অন্যান্য ইউনিট নিযুক্ত।  মেজর জেনারেল হামিদুল হক হলেন এই ডিভিশনের বর্তমান কম্যান্ডার।
যুদ্ধা সৈনিক
কমব্যাট সাপোর্ট
১৭৫
১৭৫ গ্রেগরীয় বর্ষপঞ্জির একটি সাধারণ বছর।
এক রাত
এক রাত বলিউডের একটি চলচ্চিত্র। এটি ১৯৪২ সালে মুক্তি পেয়েছিল।
থাডোউ জাতি
থাডোউ লোকেরা উত্তর-পূর্ব ভারতে বসবাসকারী চিন-কুকির একটি নৃতাত্ত্বিক জাতিগোষ্ঠী। থাডোউ তিব্বত-বর্মন পরিবারের একটি উপভাষা। থাডোউ জনসংখ্যা শুধুমাত্র ভারতে আছে বলে মনে করা হয়, কিছু ক্ষুদ্র জনসংখ্যা নাগাল্যান্ড, আসাম, ত্রিপুরা, মেঘালয়, মিজোরাম এবং দিল্লিতে বসতি স্থাপন করেছে।
থাডোউ সংস্কৃতি
থাডোউ ভাষাটি এসেছে তিব্বত-বর্মান বা কুকি-চিন-মিজো ভাষা পরিবার থেকে, চীন-তিব্বতীয় ফিলামের। থাডোউ জনগণ ঘন জঙ্গল পূর্ণ জায়গায় বসতি স্থাপন করেছিল। থাডোউ গ্রামগুলো বেশিরভাগই কৃষিনির্ভর ছিল এবং তারা মূলত গৃহপালিত পশুপালন করত। থাডোউ সংস্কৃতির একটি অনন্য দিক হল যে পুরুষ এবং নারীরা উভয়েই এই চাষ এবং গৃহপালনের দায়িত্ব ভাগ করে নিয়েছে।
একটি ভাষা জানা একজন ব্যক্তিকে সেই ভাষার ভাষাভাষীদের সংস্কৃতি ও ঐতিহ্যের সাথে সংযুক্ত করে। এটি বিশেষ করে থাডোউ ভাষার ক্ষেত্রে প্রযোজ্য ছিল। এই ভাষার চারটি গুরুত্বপূর্ণ শব্দ: চংমাউ, সাহাপ্সট, জল-ইলা এবং কিজাম মাং। এই শর্তাবলী বিবাহের চারটি ভিন্ন রূপের প্রতিনিধিত্ব করে। চংমাউ বিবাহের রূপের প্রতিনিধিত্ব করে যেখানে বরের বাবা-মা এবং কনের বাবা-মায়ের মধ্যে ভোজন এবং কুস্তির সাথে কনের মূল্যের আলোচনা রয়েছে। সাহাপ্সট হল বিয়ের একটি রূপ যেখানে শুধু বর ও কনের বাবা-মায়ের মধ্যে আলোচনা হয়। জল-ইলা এবং কিজাম মাং উভয়ই বিবাহের অনুরূপ চেহারা, পালানোর সমতুল্য। বিবাহবিচ্ছেদ অনুমোদিত এবং এই সংস্কৃতির মধ্যে প্রায়ই ঘটে। এই সংস্কৃতিতে শিশুদের অনেক স্বাধীনতা রয়েছে এবং একটি শুরুর ধাপ হিসেবে পিতামাতার নির্দেশনাসহ অভিজ্ঞতার মাধ্যমে শিখতে উৎসাহিত করা হয় তাদের।
থাডোউ লোকেরা প্যাথেনকে ঈশ্বর বলে মনে করে যিনি সবকিছু সৃষ্টি করেছেন এবং এইভাবে মহাবিশ্বের শাসক। তারা প্রয়োজন ও কষ্টের সময়ে তার কাছে প্রার্থনা করে। তাদের সংস্কৃতি ধর্মীয় অনুষ্ঠানের মধ্যে খুব বেশি অন্তর্ভুক্ত। তাদের অনেক অনুষ্ঠানই স্বতন্ত্র গোষ্ঠী বা লিঙ্গের জন্য নির্দিষ্ট। পূর্ববর্তী সময়ে, থাডোউও আত্মাদের মিথিখো বা মিথিখুয়ায় চলে যাওয়ার বিষয়ে বিশ্বাস করত, যেটি ছিল মূলত মৃতদের গ্রাম। সময় অতিবাহিত হওয়ার সাথে সাথে বেশিরভাগ থাডোউ জনগণ খ্রিস্টান ধর্ম গ্রহণ করেছিল।
গাজী গোলাম মোস্তফা
গাজী গোলাম মোস্তফা একজন বাংলাদেশ আওয়ামী লীগের রাজনীতিবিদ এবং পূর্ব পাকিস্তান প্রাদেশিক পরিষদে\\\\\\\
মোস্তফা ঢাকা শহর আওয়ামী লীগের সাধারণ সম্পাদক ছিলেন। তিনি বার্ষিক অনুদানের মাধ্যমে জনকণ্ঠ পত্রিকাকে সমর্থন করেছিলেন। তিনি ছিলেন বাংলাদেশের প্রথম রাষ্ট্রপতি শেখ মুজিবের ঘনিষ্ঠ সহযোগী। তিনি রেডক্রস বাংলাদেশের প্রাক্তন চেয়ারম্যান ছিলেন। তিনি ঢাকা মহানগর আওয়ামী লীগের  সিটি ইউনিটের সভাপতি থাকাকালীন তিনি এবং তৎকালীন ঢাকা মহানগর আওয়ামী লীগের কোষাধ্যক্ষ, আর কে চৌধুরী নগরীর সাংগঠনিক কার্যক্রমের কথা বলেছিলেন, কীভাবে এটি আরও ভাল হতে পারে এবং সমস্যা কোথায় ছিল। আর কে চৌধুরী, মোস্তফা এবং শেখ মুজিবুর রহমান সন্ধ্যায় নিয়মিত এসব বিষয় নিয়ে আলোচনা করতেন।
মেজর ডালিম সংক্রান্ত ঘটনা
১৯৭৪ সালে মোস্তফা মেজর শরিফুল হক ডালিম ও তার স্ত্রীকে ঢাকা লেডিজ ক্লাব থেকে একটি তর্ক করার পরে অপহরণ করে। মেজর ডালিমের আত্মীয় তাহমিনার সাথে বিয়ে হচ্ছিল কর্ণেল রেজার। সেখানে এই ঘটনা ঘটে।
তর্কের বিষয়ে অন্তত ২টি সংস্করণ চালু আছে। একটিতে বলা হয় যে মোস্তফার ভাই ডালিমের স্ত্রী নিম্মির প্রতি অশালীন মন্তব্য করায় বচসার সূত্রপাত হয়। এতে মোস্তফার দুই ছেলেও জড়িয়ে পড়েন।
আরেক সংস্করণে বলা হয় এই বিয়েতে ডালিমের স্ত্রী নিম্মি'র ভাই বাপ্পী এসেছিলেন কানাডা থেকে অতিথি হিসেবে। বিয়ের অনুষ্ঠানটি হচ্ছিল লেডিজ ক্লাবে। গাজী গোলাম মোশ্তফার ছেলে বসেছিলেন বাপ্পীর ঠিক পেছনের সারিতে এবং তিনি বাপ্পীর চুল ধরে টান দেন। এতে বাপ্পী ক্ষিপ্ত হয়ে তাদেরকে তার পেছনের সারি থেকে সরে যেতে বলেন। মোস্তফার দুই ছেলে ছিলেন শেখ মুজিবুর রহমানের ছেলে শেখ কামালের ঘনিষ্ঠ বন্ধু। তারা আরও কয়েকজন সহ তখন মেজর ডালিম তাঁর স্ত্রী নিম্মি, কর্ণেল রেজার মা এবং ডালিমের আরও ২জন বন্ধুকে উঠিয়ে একটি রেড ক্রিসেন্টের মাইক্রবাসে করে অপহরণ করেন।
গাজী মোশ্তফা এবং তার ছেলেরা প্রথমে তাদেরকে রক্ষ্মীবাহিনী সদর দফতরে নিয়ে যান। তবে পরে সবাইকে বঙ্গবন্ধু শেখ মুজিবুর রহমানের বাসায় নিয়ে যান।
তবে ইতোমধ্যে ডালিমকে অপহরণের খবরে বেঙ্গল ল্যান্সার্স মোস্তফার বাড়ীটি আক্রমণ করে এবং সবাইকে জিম্মি করে। সারা শহরে সেনাবাহিনীর চেকপোস্ট বসানো হয় প্রতিটা গাড়ীতে ডালিমদেরকে খুঁজে উদ্ধারের জন্য। শেষ পর্যন্ত সেনাপ্রধানকে ডাকিয়ে, তার সামনে সেখানে শেখ মুজিবুর রহমান বিষয়টি মীমাংসা করে দেন।
তবে পরবর্তীতে এর বিচারে কিছু বেঙ্গল ল্যান্সার্স সেনা কর্মকর্তা সাময়িক বা সম্পূর্ণ চাকরি হারান। মেজর ডালিমের পরে পোস্টিং হয় ঢাকার বাইরে, যেটাকেও তিনি শাস্তি হিসেবে দেখেছিলেন। বেঙ্গল ল্যান্সারস এবং মেজর শরিফুল হক সহ জড়িত অফিসাররা অনেকেই পরবর্তীতে ১৯৭৫ সালের ১৫ আগস্ট আগস্ট অভ্যুত্থানের অংশ এবং শেখ মুজিবুর রহমানের হত্যার অংশ নিয়েছিলেন ।
শেষ জীবন ও মৃত্যু
জেনারেল জিয়াউর রহমানের শাসনামলে মোস্তফা কারাগারে বন্দী ছিলেন। সামরিক আইন আদালত তাকে দশ বছরের কারাদন্ডে দণ্ডিত করেছিল, এবং ১৯৮০ সালের ২৮ শে মার্চ তাকে মুক্তি দেওয়া হয়।
গাজী গোলাম মোস্তফা ১৯শে জানুয়ারী ১৯৮১ সালে ভারতে সপরিবারে সড়ক দুর্ঘটনায় নিহত হন।
সুকতে জাতি
সুকতে হল ভারতের মণিপুর রাজ্যের জোমি জনগোষ্ঠীর একটি গোষ্ঠী এবং ১৯ শতকের মাঝামাঝি সময়ে তারা পাভিহাং-এর সামরিক আবরণে তাদের স্বাধীন প্রধানত্ব দাবি করার আগে পর্যন্ত তারা গুইটের একটি প্রাক্তন অংশ ছিল। ১৯৪৭ সালের সংবিধানে তাদেরকে সালহতে হিসেবে তালিকাভুক্ত করা হয়েছিল যেখানে তারা নৃতাত্ত্বিক গোষ্ঠী মর্যাদা দেওয়া দলগুলোর মধ্যে রয়েছে। তারা সাধারণত অন্যদের দ্বারা জোমি হিসেবে পরিচিত হলেও, কিন্তু তারা নিজেদের জন্য তারা সুকতে নামটাই ব্যবহার করে।
১৯৮১ সালে করা আদমশুমারিতে এই জাতিগোষ্ঠীতে মাত্র পাঁচজনকে গণনা করা হয়েছিল। তবে জোমির যুবদলের নেতা দাবি করেন যে বর্তমানে সব মিলিয়ে ৩,৫০০ সুকতে রয়েছে। সুকতেরা কৃষিবিদ, প্রধানত ভুট্টা ও ধান চাষ করে। তারা প্রধানত খ্রিস্টান ধর্ম পালন করেন।
সালমা আক্তার
সালমা আক্তার (জন্মঃ ১ জানুয়ারি ১৯৯১) হলেন একজন বাংলাদেশী সঙ্গীত শিল্পী। তিনি বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক প্রতিযোগিতা ক্লোজআপ - তোমাকেই খুঁজছে বাংলাদেশ-এর দ্বিতীয় সিরিজের বিজয়ী। সালমা বাংলাদেশের ঐতিহ্যগত লোক গীতি গাইতে পছন্দ করেন।
ব্যক্তিগত জীবন
কুষ্টিয়ার দৌলতপুরের তারাগুনিয়া গ্ৰামে জন্মগ্ৰহণ করেন। সাধারণভাবে তিনি ফকির লালন শাহের গান গাইতে পছন্দ করেন। তার গান নিয়ে আনুষ্ঠানিক কোনো শিক্ষা ছিল না। সালমা লালন শাহকে তার অনুপ্রেরণা হিসেবে নিয়েছিলেন।
ক্লোজআপ১ প্রতিযোগিতার একজন বিচারক আহমেদ ইমতিয়াজ বুলবুল তাকে নিয়ে বলেন "সে ছিল আসলেই একজন প্রাকৃতিক গায়িকা। আমি সব সময় তার কন্ঠে বাংলাদেশের গন্ধ পাই। আমি কিছুতেই অবাক হইনি তার প্রথম পুরস্কার পাওয়ার পর"।
১৭৬
১৭৬ গ্রেগরীয় বর্ষপঞ্জির একটি অধিবর্ষ।
কালীগঞ্জ পৌরসভা, ঝিনাইদহ
কালীগঞ্জ পৌরসভা বাংলাদেশের খুলনা বিভাগের ঝিনাইদহ জেলার কালীগঞ্জ উপজেলার অন্তর্গত 'ক' শ্রেণির একটি পৌরসভা।
আয়তন ও জনসংখ্যা
মোট আয়তনঃ ১৫.৮৩ বর্গ কি.মি.
মোট জনসংখ্যাঃ ৪২,৪১৬ জন
শিক্ষার হার ও শিক্ষা প্রতিষ্ঠান
শিক্ষার হারঃ ৪৩.০৯%
শিক্ষা প্রতিষ্ঠানঃ
জেসমিন ল্যাম্বোরিয়া
জেসমিন ল্যাম্বোরিয়া (জন্ম ৩০শে আগস্ট ২০০১) একজন ভারতীয় বক্সার যিনি লাইটওয়েট বিভাগে প্রতিদ্বন্দ্বিতা করেন। তিনি ২০২২ সালের কমনওয়েলথ গেমসে অংশগ্রহণ করেছিলেন।
জীবনের প্রথমার্ধ
ল্যাম্বোরিয়া বক্সারদের একটি পরিবার থেকে এসেছেন। তার ঠাকুরদাদা হাওয়া সিং একজন হেভিওয়েট বক্সার এবং দুইবার এশিয়ান গেমসের স্বর্ণপদক বিজয়ী ছিলেন। তার দুই কাকা সন্দীপ সিং এবং পারবিন্দর সিং ও বক্সিংয়ের সাথে যুক্ত। জেসমিনের বক্সিং-য়ে হাতেখড়ি হয় তার দুই কাকার কাছে।।
এলান (১৯৪৭-এর চলচ্চিত্র)
এলান (হিন্দি: ऐलान) একটি ১৯৪৭ সালের ভারতীয় বলিউড মুসলিম সামাজিক রম্য নাট্য চলচ্চিত্র। এটি ১৯৪৭ সালের সর্বাধিক উপার্জনকারী ভারতীয় চলচ্চিত্র ছিল
গ্নু ইশতেহার
235px|thumb|গ্নু লোগো গ্নু ইশতেহার গ্নু প্রকল্পের লক্ষ্যের ব্যখ্যা ও সংজ্ঞা হিসেবে এবং গ্নু অপারেটিং সিস্টেম উন্নয়নে অংশগ্রহণকারী ও সমর্থনকারী আহবানের জন্যে রিচার্ড স্টলম্যান লিখেন এবং মার্চ ১৯৮৫ সালে "ড. ডব'স জার্নাল অব সফটওয়্যার টুলস"-এ প্রকাশ করেন। মুক্ত সফটওয়্যার আন্দোলনে প্রধান দার্শনিক তত্ত্বের উৎস হিসেবে এটি খুব উঁচু স্থানে রয়েছে। পুরো লেখাটি গ্নু সফটওয়্যার যেমন গ্নু ইম্যাকসের সাথে অন্তর্ভুক্ত থাকে এবং সবার জন্যে উন্মুক্ত।
সারমর্ম
গ্নু প্রকল্পের লক্ষ্য বর্ণনার মাধ্যমে "গ্নু ইশতেহার"-এর শুরু। গ্নু-এর উপাদানসমূহ তারপর বিশদভাবে বর্ণিত হয়েছে। রিচার্ড স্টলম্যান প্রকল্পটির গুরুত্ব ও সুবিধার সাথে বিস্তৃত যুক্তিপ্রয়োগ করেন। গ্নু প্রকল্পের পেছনে যে বিষয়টি বেশি উৎসাহিত করেছিলো, স্টলম্যানের মতে (তৎকালীন)  ইউনিক্সের প্রতি সবার ঝুঁকে যাওয়া এবং এর অধিকাংশ উপাদান মালিকানাধীন বা ক্লোজড সোর্স হয়ে যাওয়া।  অতঃপর, "গ্নু ইশতেহার"-এ বলা হয় কীভাবে সবাই এ প্রকল্প থেকে উপকৃত হচ্ছে।
বাংলাদেশ আন্তর্জাতিক বিদ্যালয় দাম্মাম
বাংলাদেশ ইন্টারন্যাশনাল স্কুল দাম্মাম একটি আন্তর্জাতিক বিদ্যালয়, যা সৌদি আরবের দামামে অবস্থিত।
এটি ১৯৮৭ সালের ১ জানুয়ারি প্রতিষ্ঠিত হয়েছিল। তৎকালীন সৌদি আরবে বাংলাদেশের রাষ্ট্রদূত এইচ. ই. হেদায়েত আহমেদ সৌদি আরবের বাংলাদেশ দূতাবাসের শিক্ষা ও সাংস্কৃতিক বিভাগের অংশ হিসেবে বিদ্যালয়টির প্রস্তাব করেছিলেন। বিদ্যালয়টিতে কিন্ডারগার্টেন থেকে দ্বাদশ গ্রেড পর্যন্ত শিক্ষার্থীরা অধ্যায়ন করে। বিদ্যালয়টি পরিচালনা পর্ষদ কর্তৃক পরিচালিত হয়; বিদ্যালয়ে অধ্যয়নরত শিক্ষার্থীদের অভিভাবকদের মধ্য থেকে পরিচালনা পর্ষদ সদস্যরা নির্বাচিত হন। বর্তমানে পরিচালনা পর্ষদের চেয়ারম্যান মো. জাবেদ ইবনে আহাদ, অধ্যক্ষ রাজজুল মনসুর, এবং ভাইস প্রিন্সিপাল এম এম এম নওফল। বিদ্যালয়টিতে বাংলাদেশ, ভারত, শ্রীলঙ্কা, মিশর, ইরিত্রিয়া, ইথিওপিয়া এবং পাকিস্তান, সুদান এবং অন্যান্য দেশ থেকে প্রায় ১৪০০ শিক্ষার্থী অধ্যায়ন করে।
অনলাইন ক্যাম্পাস
বিআইএস দম্মামের সরকারী সংস্থা এবং প্রিন্সিপাল রাজজুল মনসোম ছাত্রদের সামগ্রী পেতে বা মার্কস বা রিপোর্ট পেতে সহায়তা করার জন্য একটি ওয়েব পোর্টাল তৈরি করেছে। কার্ডগুলি পিতামাতার সর্বশেষ তথ্য এবং তাদের সন্তানদের কর্মক্ষমতা সম্পর্কিত হালনাগাদ পেতে সহায়তা করার জন্য। তারা ২016 সালে ওয়েবসাইট এবং ওয়েব পোর্টাল অনুমোদন করেছে। বিআইএসডি এর একাডেমিক বছর জুলাই মাসে এক বছরের মধ্যে শুরু হয় এবং পরবর্তী বছরের জুন মাসে শেষ হয়।
শিক্ষার্থীরা প্রতি বছর দুটি পরীক্ষা নিতে হয়
প্রথম মেয়াদ পরীক্ষা
দ্বিতীয় মেয়াদী পরীক্ষা
প্রতিটি শর্টেটিক অ্যাসেসমেন্ট টেস্ট (এসএটি) প্রতিটি মেয়াদে মোট চারটি। পরীক্ষার ফলাফল উভয় রিপোর্ট কার্ড এবং ওয়েব পোর্টাল মাধ্যমে দেওয়া হয়। রিপোর্ট কার্ড পিতামাতার দিন দেওয়া হয়।
স্কাউটিং বা জনসেবার মনোবৃত্তি
স্কাউটিং 17 অক্টোবর 2016 এ স্কুল শুরু হয়েছিল এবং এর নেতৃত্বে রয়েছে:
টোস্টমাস্টার ইন্টারন্যাশনাল
স্কুলটি ফেব্রুয়ারি 2015 টোস্টমাস্টার ইন্টারন্যাশনাল এবং গেইল ক্লবস চালু করেছে।
গ্যাভেল ক্লাবগুলি টোস্টমাস্টারদের অভিজ্ঞতা প্রদানের একটি উপায় যা সদস্য বয়স, অকার্যকর বা অন্যান্য পরিস্থিতিতে অক্ষমতার কারণে নিয়মিত সদস্যতার জন্য অযোগ্য হতে পারে। একই টোস্টমাস্টার ক্লাব মিটিং প্রোটোকল অনুসরণ করে, তারা ক্লাব অফিসার শিরোনাম এবং শিক্ষা ম্যানুয়াল ব্যবহার। যাইহোক, গ্যাভেল ক্লাব সদস্যদের "গভেলিয়ার্স" বলা হয়। গ্যাভেল ক্লাবে টোস্টমাস্টারদের সদস্য এবং ক্লাবগুলি কমিউনিটি পরিষেবাটির জন্য চমৎকার সুযোগ সরবরাহ করে।
ক্যামব্রিজ আন্তর্জাতিক পরীক্ষার হোস্টিং
বাংলাদেশ ইন্টারন্যাশনাল স্কুল দম্মাম ২015 সাল থেকে আইজিসিএসই এবং এএস/এ লেভেল ক্যামব্রিজ ইন্টারন্যাশনাল পরীক্ষার হোস্ট করছে; এছাড়াও আইএলটিএস পরীক্ষা ও প্রশিক্ষণ কেন্দ্র হিসাবে হোস্টিং।
কৃতিত্ব
২006 ব্রিটিশ কাউন্সিল বার্ষিক পুরস্কারের অনুষ্ঠানে, মুহাম্মদ এহসানুল হককে 'এ' পর্যায়ে গণিত ও অর্থনীতিতে প্রথম স্থান অর্জনের জন্য সম্মানিত করা হয়। আকীদা মুহাম্মদ হাবিবুল্লাহকে 'ও' পর্যায়ে রসায়ন প্রথম স্থান দেওয়া হয়েছিল। স্নাতক অনুষ্ঠানে, ২007 সালের মে মাসে, ঘোষণা করা হয়েছিল যে 2006 সালে স্কুলের তাদের চূড়ান্ত পরীক্ষায় শিক্ষার্থীদের জন্য 100 শতাংশ সাফল্য হার ছিল। ২011 সালে, ফাহিম আব্দুল্লাহ, যিনি 2000 সাল থেকে এই স্কুলে পড়াশোনা করেছেন এবং তার স্কুলে ক্লাসে খুব ভাল আছেন এবং তিনি আইজিসিএসই এবং জিসিই তে শীর্ষে আছেন।] মাত্রা এবং তিনটি পুরস্কার অর্জন করেছেন: মাধ্যমিক শিক্ষা পরীক্ষার আন্তর্জাতিক জেনারেল সার্টিফিকেটে পদার্থবিজ্ঞানে ড্যামামে অতিরিক্ত গণিত ও গণিতের (কোচওয়ার্ক ছাড়া) শীর্ষ এবং বিশ্বের শীর্ষস্থানীয়। 1998 সাল থেকে এই স্কুলে পড়াশোনা করে এমন আরেকটি উজ্জ্বল ছাত্র, মালিহা চৌধুরীও রসায়ন বিজ্ঞানের সৌদি আরবের সেরা চারটি ক্যামব্রিজ এ স্তরের সেরা অর্জন করেছেন। তিনি বর্তমানে জেদ্দা ব্যাটার্জি মেডিকেল কলেজে মেডিসিনের ছাত্র।
স্বাধীনতা পুরস্কার বিজয়ীদের তালিকা (১৯৯০–৯৯)
১৯৯০
১৯৯০ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
১৯৯১
১৯৯১ সালে ৩ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯২
১৯৯২ সালে ২ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৩
১৯৯৩ সালে ৫ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৪
১৯৯৪ সালে ৩ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৫
১৯৯৫ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৩ জনকে “মরণোত্তর” সম্মাননা প্রদান করা হয়।
১৯৯৬
১৯৯৬ সালে ৭ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ২ জনকে “মরণোত্তর” সম্মাননা প্রদান করা হয়।
১৯৯৭
১৯৯৭ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৯৮
১৯৯৮ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৯ জনকে “মরণোত্তর” সম্মাননা প্রদান করা হয়।
১৯৯৯
১৯৯৯ সালে ১১ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
মার্সেল মার্সো
মার্সেল মার্সো (Marcel Marceau; জন্ম: মার্সেল মাঙ্গেল, ২২ মার্চ ১৯২৩ - ২২ সেপ্টেম্বর ২০০৭) ছিলেন একজন ফরাসি অভিনেতা ও মূকাভিনেতা। তিনি তার মঞ্চ ব্যক্তিত্ব "বিপ দ্য ক্লাউন" চরিত্রের জন্য সর্বাধিক খ্যাতি অর্জন করেন। তিনি মূকাভিনয় কে "নৈঃশব্দের শিল্পকলা" বলে আখ্যায়িত করেন এবং ৬০ বছরের অধিক সময় বিশ্বব্যাপী পেশাদার মূকাভিনয় পরিবেশন করেছেন। দ্বিতীয় বিশ্বযুদ্ধের সময়ে তিনি ফরাসি রেজিস্টেন্সে কর্মরত ছিলেন এবং ১৯৪৪ সালের আগস্ট মাসে প্যারিসের স্বাধীনতার পর ৩০০০ সৈন্যের সামনে বিশাল পরিসরে তার প্রথম পরিবেশনা উপস্থাপন করেন। যুদ্ধের পর তিনি প্যারিসে নাট্যকলা ও মূকাভিনয় নিয়ে পড়াশোনা করেন।
১৯৫৯ সালে তিনি প্যারিসে নিজের পান্তোমিম স্কুল প্রতিষ্ঠা করেন এবং এই শিল্পকে মার্কিন যুক্তরাষ্ট্রে প্রচারের জন্য মার্সো ফাউন্ডেশন গঠন করেন। তার প্রাপ্ত বিভিন্ন পুরস্কার ও সম্মাননার মধ্যে রয়েছে ১৯৯৮ সালে লেজিওঁ দনরের গ্র্যান্ড অফিসার এবং ১৯৯৮ সালে ন্যাশনাল অর্ডার অব মেরিট। তিনি তার টেলিভিশন কর্মের জন্য একটি এমি পুরস্কার অর্জন করেন। তিনি বার্লিনের একাডেমি অব ফাইন আর্টসের একজন নির্বাচিত সদস্য এবং জাপানে "জাতীয় সম্পদ" হিসেবে ঘোষিত। তিনি প্রায় ২০ বছর মাইকেল জ্যাকসনের বন্ধু ছিলেন, এবং জ্যাকসন বলেন তিনি নিজেও মার্সোর কিছু কৌশল তার নাচে ব্যবহার করতেন।